โอตากิ (จังหวัดชิบะ)

โอตากิ (Ōtaki-machi) เป็นเมืองที่ตั้งอยู่ในจังหวัดชิบะ ประเทศญี่ปุ่น เมืองนี้เป็นที่รู้จักเนื่องจากมีความเกี่ยวข้องกับฮนดะ ทาดากัตสึ แม่ทัพในยุคเอโดะ และปราสาทที่มีชื่อเสียงที่ตั้งอยู่ในเมืองนี้ ณ วันที่ 1 มกราคม 2019 เมืองนี้มีประชากรประมาณ 8,982 คน 3,820 ครัวเรือน ความหนาแน่นประชากร 69 คนต่อตารางกิโลเมตร และมีพื้นที่ทั้งหมด sqmi เป็นเมืองที่มีพื้นที่มากที่สุดในจังหวัดชิบะ (ไม่นับนคร)

**ที่มาของชื่อ**
ชื่อของเมืองโอตากิในภาษาญี่ปุ่นประกอบด้วยตัวอักษรคันจิ 3 ตัว ได้แก่ ตัวแรก โอ (大) หมายถึง "ใหญ่", ตัวที่สอง ทะ (多) หมายถึง "มาก", และตัวที่สาม คิ (喜) หมายถึง "ความสุข"

**ภูมิศาสตร์**
โอตากิเป็นเมืองที่ไม่มีทางออกสู่ทะเล ตั้งอยู่ใจกลางคาบสมุทรโบโซ ห่างจากนครชิบะ เมืองหลวงของจังหวัดชิบะ ประมาณ 35 กิโลเมตร และห่างจากใจกลางโตเกียว 60 ถึง 70 กิโลเมตร พื้นที่ทางตะวันตกเฉียงใต้ของโอตากิเป็นภูเขา โดยมีระดับความสูงค่อย ๆ ลดลงไปทางตะวันออกเฉียงเหนือของเมือง พื้นที่ประมาณร้อยละ 70 ของโอตากิปกคลุมไปด้วยป่า มีแม่น้ำอิซูมิไหลผ่านเมืองไปทางทิศตะวันออกเฉียงเหนือ และมีแม่น้ำโยโรไหลผ่านพื้นที่ทางตะวันตกของเมืองไปทางทิศเหนือ เมืองนี้ทอดตัวจากตะวันออกไปตะวันตกประมาณ 12 กิโลเมตร และจากเหนือไปใต้ประมาณ 19 กิโลเมตร

**เทศบาลข้างเคียง**
 จังหวัดชิบะ
** อิจิฮาระ
** คิมิตสึ
** คัตสึอูระ
** คาโมงาวะ
** อิซูมิ
** มุตสึซาวะ
** โชนัง

**ภูมิอากาศ**
โอตากิมีภูมิอากาศแบบอบอุ่นชื้น (Köppen Cfa) โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในโอตากิคือ 14.9 °C ปริมาณน้ำฝนเฉลี่ยต่อปีอยู่ที่ 1828 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 25.5 °C และต่ำสุดในเดือนมกราคมที่ประมาณ 5.3 °C

**สถิติประชากร**
จากข้อมูลการสำรวจสำมะโนประชากรของญี่ปุ่น จำนวนประชากรของโอตากิได้ลดลงในช่วง 70 ปีที่ผ่านมา และมีจำนวนประชากรในปัจจุบันน้อยกว่าเมื่อหนึ่งศตวรรษที่แล้ว

**ประวัติศาสตร์**

**การปกครอง**
ศาลาว่าการเมืองโอตากิ
โอตากิมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 12 คน เมืองโอตากิ รวมทั้งนครคัตสึอูระ ประกอบกันเป็นเขตเลือกตั้งที่ให้สมาชิกสภาจังหวัดชิบะจำนวน 1 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 11 ของจังหวัดชิบะในการเลือกตั้งสภาผู้แทนราษฎรแห่งรัฐสภาญี่ปุ่น

**เศรษฐกิจ**
เศรษฐกิจของโอตากิส่วนใหญ่ขึ้นอยู่กับการผลิตข้าว การป่าไม้ และการผลิตถ่านไม้แบบดั้งเดิม แต่หลังจากสงครามโลกครั้งที่สองอุตสาหกรรมทั้งสามได้ลดลง เมืองนี้มีการเพาะปลูกเห็ดชิตาเกะและหน่อไม้เป็นผลิตภัณฑ์ทางการเกษตรเสริม กิจการท่องเที่ยวได้เพิ่มขึ้นจากการเปิดให้เข้าชมปราสาทโอตากิ เขตป่าไม้ประจำจังหวัดโอตากิ และจุดชมวิวต่าง ๆ มีการสร้างสนามกอล์ฟในโอตากิ แต่ก็ก่อเกิดปัญหาอย่างน้ำท่วมและการทำลายป่า

**การศึกษา**
 วิทยาลัยซานิกุกากูอิง (三育学院大学)- โอตากิมีโรงเรียนที่สังกัดเทศบาลเมือง ได้แก่ โรงเรียนประถม 2 แห่ง โรงเรียนมัธยมต้น 1 แห่ง และเมืองนี้มีโรงเรียนมัธยมปลาย 1 แห่งที่ดำเนินการโดยคณะกรรมการการศึกษาจังหวัดชิบะ อีกทั้งเมืองนี้ยังมีโรงเรียนมัธยมต้นเอกชน 1 แห่ง

**สถาบันการศึกษาชุมชน**
 ศูนย์ชุมชนกลางโอตากิ (Ōtaki Central Community Center)- ห้องสมุดประชาชนโอตากิ (Ōtaki Public Library)- ศูนย์ทางทะเล (Marine Center)- สวนกีฬาโอตากิ (Ōtaki Sports Park)- ศูนย์สงเคราะห์ผู้สูงอายุโอตากิ (Ōtaki Elderly Welfare Center)- บ้านพักคนชราโอตากิ (Ōtaki Elderly Nursing Home)

**การขนส่ง**

**รถไฟ**
 20px รถไฟอิซูมิ - สายอิซูมิ
** สถานี: ชิโรมิงาโอกะ - จังหวัดชิบะ - โคยามัตสึ - ฮิงาชิ-ฟูซาโมโตะ - จังหวัดชิบะ - ฟูซาโมโตะ - นิชิฮาตะ - คาซูซะ-นากาโนะ- 20px รถไฟโคมินาโตะ - สายโคมินาโตะ
** สถานี: คาซูซะ-นากาโนะ

**ถนนและทางหลวง**
 297 จากอิจิฮาระ ถึงทาเตยามะ- 465 จากโมบาระ ถึงฟุตสึ- ทางหลวงจังหวัดหมายเลข 27 โมบาระ–โอตากิ- ทางหลวงจังหวัดหมายเลข 32 โอตากิ–คิมิตสึ- ทางหลวงจังหวัดหมายเลข 81 อิจิฮาระ–อามัตสึโกมินาโตะ- ทางหลวงจังหวัดหมายเลข 150 โอตากิ–อิจิโนมิยะ- ทางหลวงจังหวัดหมายเลข 172 โอตากิ – อิจิฮาระ ซาโตมิ- ทางหลวงจังหวัดหมายเลข 177 คัตสึอูระ–โอตากิ- ทางหลวงจังหวัดหมายเลข 178 โอตากิ โอดาชิโระ – คัตสึอูระ- ทางหลวงจังหวัดหมายเลข 231 สถานีรถไฟโอตากิ สายอิซูมิ – โอตากิ โคยามัตสึ

**สถานที่ท่องเที่ยว**
ห้วยลึกโยโร- ปราสาทโอตากิ สร้างขึ้นในปี 1521 และถูกทำลายในปี 1871 ในขณะที่ฐานหินของโครงสร้างปัจจุบันเป็นฐานของเท็นชุของปราสาทดั้งเดิม แต่อาคารในปัจจุบันเป็นการจำลองหอคอยปราสาทดั้งเดิม ที่แห่งนี้เป็นที่ตั้งของพิพิธภัณฑ์จังหวัดชิบะ สาขาโอตากิ- เกาะสมุนไพร- เขตป่าไม้ประจำจังหวัดโอตากิ- ห้วยลึกโยโร- น้ำตกอาวามาตะ- วัดเรียวเง็นจิ- วัดเมียวโฮโชจิ- ที่อยู่อาศัยดั้งเดิมวาตานาเบะ- ศูนย์การรถไฟโบโซกลาง

**เทศกาลปราสาท**
โอตากิเป็นสถานที่จัดงาน โอชิโระ-มัตสึอูริ หรือเทศกาลปราสาท จัดขึ้นในเดือนกันยายน ซึ่งประกอบด้วยการละเล่นและการเดินขบวนแห่ต่าง ๆ ในบริเวณโรงเรียนประถมของเมือง โดยมักมีตัวแทนจากเมืองพี่น้องของโอทากิซึ่งก็คือ เกร์นาบากา ประเทศเม็กซิโก มาเยี่ยมเยือนและเข้าร่วมเทศกาลนี้

**เมืองพี่น้อง**
 Mexico – เกร์นาบากา รัฐโมเรโลส ประเทศเม็กซิโก ตั้งแต่ 3 สิงหาคม 1978

**อ้างอิง**

**แหล่งข้อมูลอื่น**
  เว็บไซต์ทางการ ja
หมวดหมู่:เมืองในจังหวัดชิบะ